Muitas d'as luengas caucasicas fan servir sistemas de casos, un d'os quals, lo ergativo, las alparta tipolochicament de quasi totz es idiomas europeus, fueras d'o basco. La imposibilidat d'emparentar lo basco con os suyos vecins indo-europeus fició que los lingüistas mirasen de trobar-li parients a altros puestos. Bells indicios lexicos y morfolochicos (como lo debantdito ergativo) son los que levoron a relacionar istos idiomas, estando una d'as teorías més elaboratas la d'a hipotesi dené-caucasica de John D. Bengtson; las prebas socheritas, encara que tentadoras, no se consideran decisivas per la mayoría de lingüistas y la qüestión d'o emparentamiento d'o basco contina bien ubierta y per aclarir.